Diari Oficial de la Generalitat Valenciana


Sumari del DOGV 9287, del 28-02-2022 (2022/1282)

RESOLUCIÓ d'1 de febrer de 2022, de la Direcció General de Modernització i Relacions amb l'Administració de Justícia, per la qual es resol el concurs de trasllats per a la provisió de llocs de treball en els instituts de Medicina Legal i Ciències Forenses de la Comunitat Valenciana, convocat per la Resolució de 27 de setembre de 2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1282


Data del document
:   01-02-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ d'1 de febrer de 2022, de la Direcció General de Modernització i Relacions amb l'Administració de Justícia, per la qual es resol el concurs de trasllats per a la provisió de llocs de treball en els instituts de Medicina Legal i Ciències Forenses de la Comunitat Valenciana, convocat per la Resolució de 27 de setembre de 2021. [2022/1282]  
  
De conformitat amb el que s'estableix en els articles 51, 52 i 53 del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat pel Reial decret 1451/2005, de 7 de desembre, i en la Resolució de 27 de setembre de 2021, per la qual es convoca un concurs per a la provisió de llocs de treball en els instituts de Medicina Legal i Ciències Forenses de la Comunitat Valenciana, aquesta direcció general acorda:  
  
  
Primer  
Resoldre el concurs de trasllat adjudicant els llocs convocats al personal funcionari de carrera que s'assenyala en l'annex I.  
  
Segon  
Declarar deserts els llocs indicats en l'annex II.  
  
Tercer  
El termini per a prendre possessió de la nova destinació obtinguda serà de tres dies hàbils si no implica canvi de localitat del personal funcionari, huit dies hàbils si implica canvi de localitat dins de la comunitat autònoma i vint dies hàbils si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, en què serà un mes, tant si el lloc de treball és el d'origen com si és el de destinació. Quan la persona adjudicatària de la plaça obtinga amb la seua presa de possessió el reingrés en el servei actiu, el termini serà de vint dies hàbils.  
Per al personal funcionari que estiga exercint un lloc de treball en comissió de servei, a l'efecte de terminis possessoris, s'entendrà per localitat d'aquest personal aquella en la qual estiga prestant serveis efectivament.  
El termini per a la presa de possessió començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació de la resolució del concurs en el Boletín Oficial del Estado i en el Diari Oficial de la Generalitat Valenciana.  
No serà necessari que el personal que estiga exercint una comissió de servei es desplace a l'òrgan d'origen que tinga reservat per a formalitzar el cessament, podent realitzar-lo en l'òrgan en el qual estiga prestant la comissió; per a això, l'Administració farà arribar els documents a l'òrgan en el qual el concursant estiga exercint la comissió.  
  
Si la resolució comporta un reingrés al servei actiu des de les situacions d'excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, el termini de presa de possessió haurà de computar-se des del mateix dia de la publicació de la resolució en el Boletín Oficial del Estado i en el Diari Oficial de la Generalitat Valenciana.  
En el cas que la persona adjudicatària es trobe en situació de serveis especials podrà, indistintament, donar per acabada aquesta situació prenent possessió del lloc adjudicat i incorporar-se a les seues funcions, o bé, sol·licitar la continuïtat en aquesta situació administrativa, mantenint-se en situació de serveis especials.  
El termini de possessió serà retribuït per l'Administració competent respecte de la plaça obtinguda en el concurs.  
El còmput dels terminis possessoris s'iniciarà quan finalitzen els permisos o llicències, incloent-hi els de vacances, que hagen sigut concedits a les persones interessades.  
Quart  
Contra aquesta resolució es podrà interposar un recurs potestatiu de reposició davant d'aquesta Direcció General de Modernització i Relacions amb l'Administració de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius de la ciutat de València, en el termini de dos mesos comptats des de l'endemà de ser publicada en el Boletín Oficial del Estado, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 1 de febrer de 2022.- La directora general de Modernització i Relacions amb l'Administració de Justícia: Àngels Bixquert Sanz.